Sitstaking oor Rhodes-beeld | Maroela Media
Covid-19-statistieke: Amper 400 000 herstel reeds
Sitstaking oor Rhodes-beeld
Studente aan die Universiteit van Kaapstad het Maandag 'n sitstaking by die Bremner-gebou op die kampus gehou in verband met hul eis dat Cecil John Rhodes se beeld van die universiteitskampus verwyder moet word.
Die studente, wat na hulself verwys as die Rhodes Must Fall Movement, het gesê die sitstaking vind by die spesifieke gebou plaas weens die historiese en strategiese belangrikheid daarvan. "Dit is die plek waar bestuur sy aktiwiteite uitvoer, en dit is presies die aktiwiteite wat ons wil ondermyn," het die groep gesê.
Studente aan die universiteit het die afgelope twee weke betoog vir die verwydering van die beeld. Ekskrement is vroeër op die Rhodes-beeld se voetstuk uitgekeer en die beeld is ook met swart plastieksakke bedek.
Max Price, visekanselier van die universiteit, het verlede week gesê die beeld moet nie vernietig word nie, maar geskuif word. Die Rhodes Must Fall Movement het egter dié voorstel verwerp.
"Ons is hier omdat ons die legitimiteit van die sogenaamde demokratiese proses wat dr. Max Price in plek gestel het vir die verwydering van die Rhodes-standbeeld, in twyfel trek," het hulle gesê.
Kennisgewings is intussen op die kampus aangebring wat studente vir hul insette vra. "Dit is onaanvaarbaar teenoor die swart (hierby bedoel ons alle mense van kleur wat onderdruk word) studente, werkers en personeel wat aan die beweging behoort," het die groep gesê. "Wit studente kan nie in die proses geraadpleeg word nie aangesien hulle nooit werklik sal kan empatiseer met die diepgaande geweld wat op die psige van swart studente uitgeoefen is nie."
Rhodes was 'n Britse kolonialis, sakeman, mynmagnaat en politikus in Suid-Afrika. Rhodesië (nou bekend as Zimbabwe) is na hom vernoem. Die Rhodes-Universiteit in Grahamstad is ook na hom vernoem en die Rhodes-studiebeurs word uit sy boedel gefinansier.
Klik hier vir alle vorige berigte oor die saak op Maroela Media.
Kaapstad Rhodes Wes-Kaap
Skors polisieminister, vra DA
Ek is defnitief nie die Pommie Cecil se grootste aanhanger nie, en ek twofer of Hy die woord Apartheid geken het, maar ter wille van die behoud van die kunswerk en geskiedkundige waarde van die beeld en ander soortgelyke stukke, stel ek voor dat 'n beeldtuin geskep word. Private of publiek, selfs moontlik 'n huidige instansie soos Kirstenbosch, word genader vir 'n veiligryveilig vesting, waar touriste dit kan besigtig.
Ek is geensins die Pommie Cecil se grootste aanhanger nie en ek twyfel of hy eens die woord Apartheid geken het. Nie teenstaande vowel ek dat die kunswerk en geskiedkundige aspekte be waar moet word. Ek stel voor om 'n ruin te skep waar sulke beelde veiligryveilig bewaar en ten toon gestel kan word. Hetsy private of publiek, bestaande (soos Kirstenbosch) of nuut.
Verwyder die standbeeld want Mal-ema vra ook daarvoor. Verwyder die Rhodes studiebeurse ook wat aan die minder bevooregte, onderdrukte, eers benadeelde studente moet gaan. Ag die mense wat dit wil doen om die standbeelde te verwyder is siek en die se breins is vermuf.
Die Rhodes Must Fall Beweging stel dit dat diepgaande geweld op die psige van swart studente uitgeoefen is. Dan maak hulle die aanvegbare stelling dat wit studente nie met hulle sal kan empatiseer nie. Wat my betref is dit 'n rassistiese uitlating. Dit is nou vir my glashelder duidelik dat hulle 'n swart/wit kwessie wil skep sodat hulle die witmens (in totaal) kan bykom, anders as voorheen toe dit slegs die Afrikaner was wat onder skoot gekom het. In aansluiting hierby het hulle ook reeds gese dat alle wit dosente daar verwyder moet word want hulle word in dieselfde lig… Lees meer »
Die swart studente wat hierdie diepgaande geweld op hulle psige uitgeoefen gehad het, is gebore in n vrye era en sonder onderdrukking, en is uit vrye keuse na die kampus met die Rhodes standbeeld. Jy kan nie jou eie falings bly verberg onder die mantel van die verlede nie, want hulself weet niks daarvan af nie. Hul kan uit protes eerder hulself van die kampus verwyder. N Tersiere instansie is daar vir die bemeestering van kennis, nie politiek agendas nie..